
 15.7.2017
 BG
 Официален вестник на Европейския съюз
 L 184/13
 РЕГЛАМЕНТ ЗА ИЗПЪЛНЕНИЕ (ЕС) 2017/1273 НА КОМИСИЯТА
 от 14 юли 2017 година
 за одобряване на активен хлор, получен от натриев хипохлорит, като съществуващо активно вещество за употреба в биоциди от продуктови типове 1, 2, 3, 4 и 5
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
 като има предвид, че:
 (1)
 С Делегиран регламент (ЕС) No 1062/2014 на Комисията (2) е установен списък на съществуващите активни вещества, които да бъдат оценени с оглед на евентуалното им одобряване за употреба в биоциди. Този списък включва активен хлор, получен от натриев хипохлорит (наричан по-долу „натриев хипохлорит“).
 (2)
 На натриев хипохлорит беше направена оценка съгласно член 16, параграф 2 от Директива 98/8/ЕО на Европейския парламент и на Съвета (3) за употреба в продукти от продуктов тип 1 — биоциди за хигиена на човека, продуктов тип 2 — дезинфектанти за частни цели и за целите на обществено здраве и други биоциди, продуктов тип 3 — биоциди, използвани за целите на ветеринарната хигиена, продуктов тип 4 — дезинфектанти с област на употреба, свързана с храни и фуражи, и продуктов тип 5 — дезинфектанти на питейна вода, определени в приложение V към директивата и съответстващи съответно на продуктови типове 1, 2, 3, 4 и 5, определени в приложение V към Регламент (ЕС) No 528/2012.
 (3)
 За оценяващ компетентен орган беше определена Италия и на 17 май 2010 г. тя представи докладите за оценката заедно със своите препоръки.
 (4)
 В съответствие с член 7, параграф 2 от Делегиран регламент (ЕС) No 1062/2014 на 14 декември 2016 г. Комитетът по биоцидите изготви становищата на Европейската агенция по химикали, като взе предвид заключенията на оценяващия компетентен орган.
 (5)
 Съгласно тези становища може да се очаква, че биоцидите от продуктови типове 1, 2, 3, 4 и 5, съдържащи натриев хипохлорит, отговарят на изискванията на член 5 от Директива 98/8/ЕО, при условие че са спазени определени спецификации и условия, свързани с тяхната употреба.
 (6)
 Поради това е целесъобразно натриевият хипохлорит да бъде одобрен за употреба в биоциди от продуктови типове 1, 2, 3, 4 и 5 при спазване на определени спецификации и условия.
 (7)
 Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.
 (8)
 Мерките, предвидени в настоящия регламент, са в съответствие със становището на Постоянния комитет по биоцидите,
 ПРИЕ НАСТОЯЩИЯ РЕГЛАМЕНТ:
 Член 1
 Активният хлор, получен от натриев хипохлорит, се одобрява като активно вещество за употреба в биоциди от продуктови типове 1, 2, 3, 4 и 5 при спазване на спецификациите и условията, посочени в приложението.
 Член 2
 Настоящият регламент влиза в сила на двадесетия ден след деня на публикуването му в Официален